CELEX: 62021CN0676
Language: lv
Date: 2021-11-09 00:00:00
Title: Lieta C-676/21: Lūgums sniegt prejudiciālu nolēmumu, ko 2021. gada 9. novembrī iesniedza Korkein hallinto-oikeus (Somija) – A

31.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 51/20
            
         
      Lūgums sniegt prejudiciālu nolēmumu, ko 2021. gada 9. novembrī iesniedza Korkein hallinto-oikeus (Somija) – A
      (Lieta C-676/21)
      (2022/C 51/28)
      Tiesvedības valoda – somu
      
         Iesniedzējtiesa
      
      
         Korkein hallinto-oikeus
      
      
         Pamatlietas puses
      
      
         Prasītājs: A
      
         Otra lietas dalībniece: Veronsaajien oikeudenvalvontayksikkö
      
      
         Prejudiciālie jautājumi
      
      
                  1)
               
               
                  Vai Līguma par Eiropas Savienības darbību trešās daļas II sadaļas normas par preču brīvu apriti vai 110. pants nepieļauj dalībvalsts tiesisko regulējumu, kurā paredzēts, ka transportlīdzekļa vērtībā iekļautais mehānisko transportlīdzekļu nodoklis Autoverolaki (1482/1994) [Likuma par mehānisko transportlīdzekļu nodokli (1482/1994)] izpratnē nav atmaksājams transportlīdzekļa īpašniekam tādos apstākļos kā pamatlietā, kad īpašnieks eksportē transportlīdzekli pastāvīgai lietošanai citā dalībvalstī, un vai šajā saistībā ir būtiski, vai transportlīdzeklis bija paredzēts pastāvīgai lietošanai galvenokārt tās dalībvalsts teritorijā, kas ir iekasējusi mehānisko transportlīdzekļu nodokli, un vai tas arī faktiski tika pastāvīgi lietots galvenokārt šajā dalībvalstī?
               
            
                  2)
               
               
                  Ja nodoms lietot transportlīdzekli un tā faktiskā lietošana ir būtiski, lai atbildētu uz pirmo jautājumu, kā ir jāpierāda attiecīgais nepastāvīgas lietošanas nodoms un lietošana, ja iepriekš nevar noteikt privāta transportlīdzekļa lietošanas ilgumu dalībvalstī?
               
            
                  3)
               
               
                  Ja atteikums piešķirt eksporta kompensāciju Likuma par mehānisko transportlīdzekļu nodokli izpratnē tādos apstākļos kā pamatlietā ir preču brīvas aprites ierobežojums, vai šo ierobežojumu var pamatot ar mērķi ierobežot vecu transportlīdzekļu, kas bieži ir sliktā stāvoklī un piesārņo vidi, eksportu? Vai eksporta kompensācijas ierobežojums attiecībā uz transportlīdzekļiem, kas jaunāki par desmit gadiem, ir uzskatāms par nesaderīgu ar Savienības tiesībām, tāpēc ka mehānisko transportlīdzekļu nodoklis par importētiem lietotiem transportlīdzekļiem tiek iekasēts neatkarīgi no to lietošanas ilguma?